Kandráčovci

Kandráčovci, pôvodným názvom Ľudová hudba Ondreja Kandráča,O. KANDRÁČ: Hudba je reč duše, musíte ju robiť s nasadením, teraz.sk je východoslovenská hudobná skupina, ktorú v roku 2004 založil primáš Ondrej Kandráč, ktorý pochádza z Krásnej Lúky. Hrajú predovšetkým ľudové piesne (okrem slovenčiny aj v rusínčine), ale v menšej miere aj vlastnú tvorbu. Ako doteraz jediní získali na Slovensku platinovú platňu za ľudovú hudbu, a to celkom štyrikrát.

 História 
Skupinu Kandráčovci založil v roku 2004 jej primáš Ondrej Kandráč. Členmi tohto zoskupenia sú bývalí muzikanti z rôznych folklórnych súborov. Hudobníci úzko spolupracujú s regionálnym vysielaním RTVS v Košiciach.

Kandráčovci vydali množstvo albumov. Tak napríklad s vydavateľstvom Slovak Radio Records to boli dva CD nosiče - A čija to chyža (2004) a Sinu muj (2005). Neskôr k nim pribudli ďalšie cédečka.

V roku 2008 získali ako prvá ľudová hudba na Slovensku naraz dve platinové platne za svoje premiérové CD už spomenutý titul – A čija to chyža a Sinu muj. Hneď o dva roky na to pridali ďalšie platinové CD za projekt Oj, zabava, ktorý sa stal ich prvým debutovým albumom.

Po titule Oj, zabava prišiel v roku 2012 album Dva Duby. Práve k nemu sa viaže aj koncert, ktorý mohli vidieť diváci v rôznych kútoch Slovenska.

Na jeseň v roku 2014 skupina absolvovala koncertnú šnúru pri oslave svojich desiatych narodenín po športových halách v mestách Východného Slovenska. Pri tejto príležitosti vyšlo na jeseň CD 10 rokov s vami, na ktorom sú ďalšie skladby z produkcie kapely. Zo spomínanej koncertnej šnúry pri príležitosti výročia skupiny vzniklo historicky prvé DVD a CD Kandráčovci – Galakoncert. Kapela si zahrala v sprievode orchestra Jula Selčana, so Zborom sv. Cecílie, dua Farsa a predstavili speváckych hostí: Moniku Kandráčovú, Anku Poráčovú, Veroniku Šoltysovú Rabadovú a Terezu Mandzákovú s ktorými v súčasnosti spolupracujú.

V októbri roku 2016 vychádza ďalší album Sokoly, ktorý po štyroch rokoch nadviazal na album Dva Duby. Prináša ďalšie hity ako: „Šaľený východ“, „Na kostolnej veži“, „Nečakaj ma milá“...

 Členovia skupiny 

 Ondrej Kandráč – husle, spev
 Martin Leško – kontrabas, spev
 Milan Maťaš – akordeón, spev
 Ľubomír Šebej – cimbal, gitara, spev
 Ľuboš Dvorščák - bicie, perkusie (od 2016 Kandráčovci - Vianočné koncerty 2015, youtube - Kandráčovci OfficialKandráčovci v Steel aréne - máj 2016, youtube - Kandráčovci Official)
 Ján Lazorík - saxofón (od 2024)

 Piesne 
22. marca 2019 mala premiéru pesnička „Postav dom, zasaď strom“. Pieseň odznela na koncerte s názvom Tancuj mi Lukáša Adamca v Kulturparku v Košiciach.Kandráčovci nahrávajú novú pieseň Postav dom, teraz.sk Text piesne napísal Vlado Puchala a na text zložil hudbu Tomi Okres. Tomi Okres požiadal Vlada Puchalu o napísanie piesne, pretože chcel zložiť pieseň pre Kandráčovcov. V apríli 2019 uviedli k piesni „Postav dom, zasaď strom“ aj oficiálny videoklip.VIDEO: Ondrej Kandráč uvádza energickú novinku Postav dom, zasaď strom, hudba.zoznam.sk Scenár k videoklipu vytvorila a videoklip režírovala Oľga Záblacká.Ondrej Kandráč - Postav dom, zasaď strom (Official Video), youtube.com

Vo februári 2019 pred Majstrovstvami sveta v hokeji, ktoré sa odohrali na Slovensku uviedli oficiálnu pieseň Majstrovstiev: „Hokejová“.Hokejový maskot Macejko sa teší! Kandráčovci naspievali novú pesničku, topstar.noviny.sk.

V máji 2019 k piesni „Hokejová“ natočili videoklip, ktorý sa nakrúcal na železničnej stanici v Košiciach.Košická železničná stanica HORE NOHAMI! Za všetko môžu Kandráčovci a Macejko, topstar.noviny.skKandráčovci odpálili hudobnú pecku pred majstrovstvami sveta, topstar.noviny.sk Scenár a réžia klipu - Oľga Záblacká.

Pred letným turné v lete 2019 s názvom Mega turné open air 2019, ktoré sa konalo po celom Slovensku od 22. júna do 18. augusta nahrali spolu s kapelou Kollárovci novú pieseň - „Chlapci spod Tatier“.Kandráčovci a Kollárovci spojili sily. Nahrali spoločný song “Chlapci spod Tatier”, funradio.sk Videoklip k piesni zverejnila televízia JOJ na svojom oficiálnom youtube kanáli 20. júna 2019.Kandráčovci & Kollárovci: Chlapci spod Tatier, youtube.sk - Televízia JOJ Videoklip vyrobila P & C - Super Media Group. Producentmi pesničky sú Zoli Tóth a Braňo Jančich. Hudbu a text k piesni napísal Braňo Jančich.

 Diskografia 

 2003: Písně mého srdce 1 - (spev: Anna Poráčová, Jozef Andraščík, Lubomír Focko, Ľubomír Šimčík, Mikuláš Petrašovský, Natália Petrašovská, Maria Mačošková, Slavomír Benko, Ivan Mihalič, Ondrej Kandráč, hrá: Študiová ľudová hudba pod vedením Ondreja Kandráča)
 2004: A čija to chyža - Pyramída, CD (Marka Mačošková, Anka Servická, Anka Poráčová, Monika Kandráčová, Mária Čokynová, Ľudová hudba Ondreja Kandráča, Ľudová hudba Šarišan, Folklórny archív Verchovina., platinová platňa)
 2005: Sinu muj, sinu muj... (platinová platňa)
 2005: Písně mého srdce 2  
 2007: Čorny oči jak teren – Marka Mačošková a Anka Poráčová, ĽH Ondreja Kandráča a hostia z ĽH Železiar - Folklórne združenie Anička R209 0001-2-731, CD
 2007: Na Jastrebskej ozimine - spevácka skupina Jastrabčan, ľudová hudba Ondreja Kandráča a hostia z ĽH FS Železiar - Slovak Radio Records, CD Na Jastrebskej ozimine - nové CD speváckej skupiny Jastrabčan - rusyn.sk
 2008: Písně mého srdce 3 
 2008: Vesela´m mamočko - Simona Morozová a Tatiana Andrejcová, hrá Ľudová hudba Ondreja Kandráča 
 2008: Jakubjansky hory... - Folklórny súbor Kečera, Ľudová hudba Ondreja Kandráča 
 2008: Uderim še po sare - Pacerki - (spevácka skupina Pacerki z Budkovec, Ľudová hudba Ondreja Kandráča)
 2009: V tym Bvažovi... - Mamka a sestry Uhlárovi, hrá Ľudová hudba Ondreja Kandráča 
 2009: Oj, zabava..., Kandráčovci a ich Naj... piesne - , CD  (platinová platňa)  Kandráčovci – Oj, Zabava (Kandráčovci A Ich Naj... Piesne), discogs.com
 2010: Zašpivajme sobi - Spieva Anka Poráčová a hostia, Kandráčovci - Folklórne združenie Anička, CD (spievajú: Anka Poráčová, Anka Šebejová (rod. Poráčová). Zuzana Angelovičová, Ondrej Kandráč, ĽH Kandráčovci)
 2010: Moje naj... - Monika Kandráčová 
 2010: Najkrajšie koledy, výber z kresťanských vianočných piesní - Monika a Ondrej Kandráčovci - Ondrej Kandráč, FORTEproduction, CD (Monika Kandráčová, Kandráčovci, Spevácka zložka FS Šarišan DFS Šarišanček)
 2012: Dva duby - Zavodsky 1545-005-2,CD
 2014: 10 rokov s Vami - Zavodsky 1545-007-2,CD
 2015: Koleda, Vianočné piesne - Ondrej Kandráč, FORTEproduction 1545-009-2, CD Kandráčovci – Koleda / Vianočné piesne - discogs.com
 2015: Kandráčovci – Galakoncert - Ondrej Kandráč, FORTEproduction 1545-008-2/9/-2, CD, DVD 
 2016: Sokoly - Ondrej Kandráč, FORTEproduction 1545-010-2, CD,

 Televízne vystúpenia 
 2018: Super Karaoke Nakrúcali sme SUPER KARAOKE, instagram.com

 Referencie 

 Externé odkazy 
 Kandráčovci
 Kandráčovci sa tešia, že majú v Krásnej Lúke nasledovníkov
 Kandráčovci vystúpili v rodnej dedine
 V obrazoch: Jubilujúci Kandráčovci postavili prešovskú halu na nohy

Kategória:Slovenské hudobné skupiny
Kategória:Interpreti a kapely ľudovej hudby
Kategória:Hudobné skupiny z 2004